কেইলর নাভাস
কেইলর এন্টোনিও নাভাস গাম্বোয়া (জন্ম: ১৫ ডিসেম্বর ১৯৮৬), অধিক পরিচিত কেইলর নাভাস নামে, (আমেরিকান স্পেনীয়: [kei̯ˈloɾ anˈto.njo ˈna.βaz ɣamˈbo.a]), হলেন একজন কোস্টা রিকান ফুটবলার যিনি কোস্টা রিকা জাতীয় ফুটবল দল এবং লা লিগায় রিয়াল মাদ্রিদের গোলরক্ষকের দায়িত্ব পালন করেন। তিনি প্রথমত সাপ্রিসায় খেলেছেন, পরবর্তীতে তিনি আলবাসেতেতে ১ মৌসুম খেলেন এবং ৩ মৌসুম লা লিগার ক্লাব লেভান্তে-এ খেলেন। অতঃপর তিনি রিয়াল মাদ্রিদে ১০ মিলিয়ন ইউরোর বিনিময়ে যোগদান করেন। ২০০৮ সাল হতে অভিষেকের পর, নাভাস কোস্টা রিকার হয়ে ৭০ ম্যাচেরও বেশি ম্যাচ খেলেছেন। তিনি ২টি কনকাকাফ গোল্ড কাপ এবং ২০১৪ ফিফা বিশ্বকাপে কোস্টা রিকাকে নেতৃত্ব দিয়েছেন; যেখানে তার চিত্তাকর্ষক ক্রিয়াকলাপ তার দলকে কোয়াটার-ফাইনালে উঠতে সাহায্য করেছে।